
R A P O R T

asupra proiectului de Lege privind aprobarea Ordonanţei Guvernului nr.30/1999 pentru modificarea şi completarea Legii nr.146/1997 privind taxele judiciare de timbru şi a Ordonanţei Guvernului nr.12/1998 privind taxele de timbru pentru activitatea notarială.



În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată cu dezbaterea în fond a proiectului de Lege privind aprobarea Ordonanţei Guvernului nr.30/1999 pentru modificarea şi completarea Legii nr.146/1997 privind taxele judiciare de timbru şi a Ordonanţei Guvernului nr.12/1998 privind taxele de timbru pentru activitatea notarială, trimis cu adresa nr.383 din 7 octombrie 1999, înregistrată sub nr.888/XVIII/11 din 7 octombrie 1999.



Consiliul Legislativ a avizat favorabil acest proiect de lege cu avizul nr.61/21.01.1999.



Comisia pentru  buget finanţe şi bănci, sesizată în avizare, a avizat favorabil proiectul de lege, conform avizului nr.756 din 4.11.1999.



Proiectul de Lege privind aprobarea Ordonanţei Guvernului nr.30/1999 pentru modificarea şi completarea Legii nr.146/1997 privind taxele judiciare de timbru şi a Ordonanţei Guvernului nr.12/1998 privind taxele de timbru pentru activitatea notarială, a fost adoptat de Senat în şedinţa din 30 septembrie 1999.



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege în şedinţa din 17 noiembrie 1999, constatând că, pentru o mai bună sistematizare a legislaţiei în domeniu, în ordonanţă au fost preluate dispoziţiile Ordonanţei Guvernului nr.59/1998 pentru completarea Ordonanţei Guvernului nr.12/1998 privind taxele de timbru pentru activitatea notarială, întrucât o parte din reglementări priveau taxarea unor cereri şi servicii efectuate de instanţele judecătoreşti şi era necesar să fie cuprinse în completarea Legii nr.146/1997.



În urma dezbaterilor, membrii comisiei au hotărât, cu majoritate de voturi, ca proiectul de lege să fie supus plenului Camerei Deputaţilor, spre dezbatere şi adoptare, în forma adoptată de Senat.



În raport de obiectul şi conţinutul său, acest proiect de lege face parte din categoria legilor ordinare.

                 P R E S E D I N T E,                          SECRETAR,

                Emil Teodor Popescu                       Nicolae Grădinaru

red. consilier

       Panoviciu Georgeta

